da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nl da da sv da da da da da da da da da nl da da da en da tr da da da da da da da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Guide: Bind en julekrans med hyacinter | ISABELLAS
Køn julekrans i kølige farver
Vinterens mørkegrønne og blå-lilla kølige nuancer gør sig smukt i en dekorativ dørkrans. Hyacinterne kan du selv drive i blomst, og så kan løget genbruges til blomster i foråret! Se, hvordan du binder kransen her.
Selvom vinteren ikke er fyldt med farver og blomster, kan du sagtens skabe smuk, naturlig hygge med en dørkrans. Hyacinter blomstrer som regel først til foråret, men du kan drive blomsterne frem, så du kan nyde dem allerede i december!
Sådan laver du din egen adventskrans
Denne dørkrans er perfekt til at byde julens gæster velkommen og sprede smuk vinterstemning. Se, hvordan du binder den den kønne julekrans herunder.
Det skal du bruge til at binde en køn julekrans:
Blå og violette hyacinter
Stjerne eller anden pynt
Sådan binder du en køn julekrans:
Form en krans af kraftig ståltråd, Ø ca. 20 cm.
Klip hyacinter og arizonacypres til, så stænglerne er ca. 4 cm lange – det er vigtigt, at stænglerne er ca. lige lange, da det giver den færdige krans en ensartet tykkelse hele vejen rundt.
Fastgør blomstertråden på kransen.
Lav en buket af 4-5 kviste arizonacypres, og bind den på. Bind så 1-2 hyacinter på kransen. Fortsæt med skiftevis arizonacypres og hyacinter hele vejen rundt.
Sørg for at skjule de sidste stængler under det lille bundt arizonacypres, som du startede med – på den måde bliver samlingen så usynlig som mulig.
Hæft enden af blomstertråden ved at sno den nogle gange om kransen, inden du klipper den af.
Bind et bånd til ophæng om den færdige krans, og bind en stjerne eller anden pynt fast med snor i midten af kransen.
DIY: Nordisk dørkrans a la Hotel Nimb i Tivoli
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik